( 207 ) 
confessions esté tenues sécrétés jusques maintenant de manière que le 
chanoyne Marca ne sest doubté de riens, et crois que ce matin il sera 
mandé en chapittle et que Ion se asseurera de sa personne et ne say ce 
quils en feront. Au surplus, car ils le tiennent icy pour un pouvre sot et 
inocent et dient que le feu cardinal son oncle ne leust onques en aultre 
estime et que na lesprit de conduite ce dont lesdits prisoniers le char¬ 
gent et se présume que aultres aient moventé et conduit ladite conspira¬ 
tion sur son nom, et aient usé de lui comme un temps fut les François 
usoient de leur Roy, qui ne servoit que de statue ou représentation et de 
porter lhabit royal et ne se mesler de riens et toutefois tout ce faisoit en 
son nom, et que lesdits conspirateurs auroient cecv fait pour donner plus 
dauctorité a leurs menées estant ledit de Marca de Metz este en France. 
Comme quil en soit je feray mon rnieulx que soûls couleur de eeste inno¬ 
cence, tel et si grand delict ne demeure impuni et useray a cest effect de 
toutes persuadons possibles tant verbalement que par escript et le mesmes 
feray quant aux autres complices et adherens. 
Avec lesdits eschevins et jures sont aussi retournez les députés du cha¬ 
pittle et cite qui estoient allé demander la restitution du seigneur de 
Lumpnes lesquels ont ja fait leur raport selon la response que ladite dame 
Royne leur a fait par escript par forme dordonnance ou apointement et 
dont monseigneur je vous en donne le double duquel rapport iceulx de 
ladite cite se sont contentes. 
Ladite dame Royne a rapelle le chancelier de lordre et le seigneur de 
Tieulove et ma escript que puis jestoie icy par commission spéciale de 
sa majesté impériale auquel en qualité dempereur principalement touche 
cest affaire, et que ceulx de Liège entendent plus volontiers a ce que sa 
Majesté commande que non a ce que icelle dame Royne en escript, lesdits 
chancelier et Thieuloye ny avoient plus que faire. Aussi mescrit ladite 
dame Royne le mal contentement quelle a de monseigneur de Liege 
lequel sur plusieurs lettres quelle lui a escript de se trouver icy lui a 
fmablement respondu que ne savoit quil eust rien a faire audit Liège. Et 
si tost que saura quil y a faire quelque chose il se trouvera en diligence, 
ceulx du chapitre lui ont aussi escript et mandé letat de la cité et prié 
de venyr le plus tost qui pouroit mais ne pour cela sest il encores hâté 
dung pas. 
Monseigneur, depuis ce que dessus escript jay entendu ce que ceulx 
du chapittle ont besoingne ce matin et comme les députés en presence 
des archidiacres ont examine larchidiacre Marck, et au surplus ce que 
